**โครงการอบรมเชิงปฏิบัติการเรื่อง “การเขียนบทความวิจัยทางด้านจุลชีววิทยาคลินิก และภูมิคุ้มกันวิทยาคลินิก สำหรับการประเมินตำแหน่ง”**

**คณะเทคนิคการแพทย์ มหาวิทยาลัยขอนแก่น**

**..............................................**

**1. ชื่อโครงการ** “การเขียนบทความวิจัยทางด้านจุลชีววิทยาคลินิก และภูมิคุ้มกันวิทยาคลินิก สำหรับการประเมินตำแหน่ง”

**2. หลักการและเหตุผล**

บุคลากรเทคนิคการแพทย์ทางด้านจุลชีววิทยาคลินิก และภูมิคุ้มกันวิทยาคลินิก มีพันธกิจในการให้บริการการตรวจวินิจฉัยทางห้องปฏิบัติการ เพื่อเป็นข้อมูลให้การรักษาผู้ป่วย รวมทั้งการควบคุมและป้องกันการระบาดของโรคติดเชื้อต่างๆ นอกจากนี้ยังมีหน้าที่ความรับผิดชอบในการพัฒนางาน และพัฒนาตนเองเพื่อให้การบริการมีคุณภาพ และประสิทธิภาพก้าวทันการเปลี่ยนแปลงของโลก และยังส่งผลกับพัฒนาตนเองไปสู่ตำแหน่งหน้าที่ที่สูงขึ้น การพัฒนาตนเองอาจเป็นได้จากการไปศึกษาอบรมความรู้ใหม่ๆจากสถาบันต่างๆ นอกจากนี้แล้วการสร้างและแสวงหาองค์ความรู้ด้วยตนเองจากการปฏิบัติงานโดยการดำเนินงานวิจัยก็นับเป็นส่วนที่สำคัญในการพัฒนาตนเองในทางวิชาการ

องค์ความรู้ที่ได้จากการศึกษาวิจัยจะเกิดประโยชน์อย่างเต็มที่ เมื่อได้นำความรู้นั้นไปใช้พัฒนางาน นอกจากนี้การเผยแพร่ผลงานวิจัยไปสู่ผู้อื่นจะทำให้ความรู้นั้นมีโอกาสใช้ประโยชน์ได้อย่างแพร่หลายมากขึ้น การเผยแพร่อาจอยู่ในรูปแบบ รายงานการวิจัย บทความวิจัยที่ตีพิมพ์ในวารสารในระดับต่างๆ ซึ่งการเขียนผลงานทางวิชาการเหล่านี้มีรูปแบบที่จำเพาะ เนื้อเรื่องที่นำมาเขียนต้องเป็นข้อเท็จจริง หรือเป็นองค์ความรู้ที่เกิดขึ้นจากการทำการศึกษาวิจัยอย่างเป็นระบบ เป็นเนื้อหาที่มีเหตุผลและหลักฐานสนับสนุน การนำเสนอผลการศึกษาที่ตอบโจทย์การวิจัย มีการอภิปรายที่มีเหตุผล มีข้อสรุปความรู้จากการศึกษาที่ไม่เกินจริง ใช้ภาษาเขียนทางวิชาการที่ชัดเจนสละสลวย สื่อความรู้ความเข้าใจได้อย่างถูกต้อง

คณาจารย์กลุ่มจุลชีววิทยา คณะเทคนิคการแพทย์ มหาวิทยาลัยขอนแก่น มีการจัดการเรียนการสอน โดยมีรายวิชาที่ทำการเรียนการสอนทางด้านวิจัย ในระดับก่อนบัณฑิตศึกษา และบัณฑิตศึกษาทั้งหลักสูตรปริญญามหาบัณฑิต และหลักสูตรดุษฎีบัณฑิต และมีการทำงานวิจัยที่เกี่ยวข้องกับงานทางเทคนิคการแพทย์ ตระหนักเห็นความสำคัญในการพัฒนาการเขียนบทความทางวิชาการของบุคลากรในห้องปฏิบัติการชันสูตรทางการแพทย์ ให้มีความรู้ความเข้าใจในการเขียนบทความวิจัย เพื่อให้บทความวิจัยมีคุณภาพเป็นมาตรฐาน ซึ่งจะส่งผลให้เกิดการพัฒนาบุคลากรนักเทคนิคการแพทย์ให้มีความรู้ความสามารถในการเผยแพร่งานวิจัยได้อย่างมีคุณภาพและประสิทธิภาพมากขึ้น

**3. กลุ่มเป้าหมาย**

3.1 นักเทคนิคการแพทย์ที่เตรียมเขียนบทความวิจัยทางด้านจุลชีววิทยาคลินิก ภูมิคุ้มกันวิทยาคลินิก หรือสายงานอื่นๆที่เกี่ยวข้องกับโรคติดเชื้อ

3.2 ผู้พิจารณาบทความวิจัยทางด้านจุลชีววิทยาคลินิก ภูมิคุ้มกันวิทยาคลินิก หรือสายงานอื่นๆที่เกี่ยวข้อง

**4. ขอบเขตด้านเนื้อหา**

ความรู้เรื่องหลักการการเขียนบทความทางวิชาการ โดยเฉพาะอย่างยิ่งบทความวิจัย องค์ประกอบของบทความวิจัย การพิจารณาคุณภาพบทความวิจัย เทคนิคการเขียนและการฝึกปฏิบัติการการเขียนบทความวิจัย เพื่อให้ผู้เข้ารับการอบรมสามารถพิจารณาคุณภาพและเขียนบทความได้อย่างถูกต้องตามหลักวิชาการ สามารถนำผลงานไปตีพิมพ์เผยแพร่ในวารสารวิชาการระดับชาติที่เป็นที่ยอมรับ

**5. วัตถุประสงค์**

5.1 เพื่อให้ผู้เข้าอบรมมีความรู้ความเข้าใจถึงหลักการและรูปแบบการเขียนบทความวิจัยที่ถูกต้องตามหลักวิชาการ

5.2 เพื่อให้ผู้เข้าอบรมมีความรู้ความเข้าใจหัวข้อการพิจารณาคุณภาพบทความวิจัย

5.3 เพื่อให้ผู้เข้าอบรมได้การฝึกการเขียนบทความวิจัยที่ถูกต้องตามหลักวิชาการ

5.4 เพื่อให้ผู้เข้าอบรมมีโอกาสแลกเปลี่ยนประสบการณ์การพัฒนางานวิจัยและเทคนิคการเขียนบทความวิจัยตลอดจนการเผยแพร่ผลงานทางวิชาการในรูปแบบต่างๆกับวิทยากรและผู้เข้าอบรมท่านอื่นๆ

**6. เป้าหมาย (ตัวชี้วัดการบรรลุตามวัตถุประสงค์)**

6.1 ผู้เข้าอบรมมีความรู้ความเข้าใจเรื่องการเขียนบทความวิจัยมากขึ้น คิดเป็นร้อยละ 80 ของผู้เข้าร่วมอบรม

6.2 ผู้เข้าอบรมมีแนวทางนำความรู้ไปใช้ในการพิจารณา หรือการเขียนบทความวิจัยมากขึ้น คิดเป็นร้อยละ 80 ของผู้เข้าอบรม

6.3 ผู้เข้าอบรมมีความพึงพอใจต่อการจัดการอบรม คิดเป็นร้อยละ 80 ของผู้เข้าอบรม

**7. ประโยชน์ที่คาดว่าจะได้รับ**

ผู้เข้าอบรมมีความรู้ความเข้าใจเรื่องการเขียนบทความวิจัย มีแนวทางในการนำความรู้ไปใช้ในการพิจารณาองค์ประกอบและคุณภาพของบทความ มีผลสำเร็จเป็นบทความวิจัยที่มีความถูกต้องตามหลักวิชาการ

**8. ระยะเวลาในการอบรม**

|  |  |  |
| --- | --- | --- |
| วันที่/เดือน/ปี | เวลา | หัวข้อ |
| 24 เม.ย. 2561 | 08.30-09.00 | ลงทะเบียน รับเอกสาร |
| 09.00-09.15 | พิธีเปิด โดย คณบดีคณะเทคนิคการแพทย์ |
| 09.15-09.30 | การทดสอบความรู้ก่อนการอบรม |
| 09.30-11.00 | การบรรยาย หัวข้อ “การวางแผนการวิจัยทางเทคนิคการแพทย์”  วิทยากร ร.ศ. ดร. โชติชนะ วิไลลักขณา |
| 11.00-12.00 | การบรรยาย หัวข้อ “องค์ประกอบของบทความทางวิชาการ” วิทยากร ร.ศ. ดร. อรุณลักษณ์ ลุลิตานนท์ |
| 12.00-13.00 | พักรับประทานอาหารกลางวัน |
| 13.00-14.00 | การบรรยาย หัวข้อ “การตั้งคำถามวิจัย จากผลการปฏิบัติงานประจำวัน” |
|  | วิทยากร ผศ.ดร นิชา เจริญศรี |
| 14.00-15.30 | การฝึกปฏิบัติ การตั้งคำถามวิจัย จากผลการปฏิบัติงานประจำวัน ดูแลโดยคณะวิทยากร |
| 15.30-16.30 | การบรรยาย หัวข้อ “การรวบรวมข้อมูล และการทดสอบทางสถิติที่สำคัญสำหรับการวิเคราะห์ข้อมูลจากงานประจำวัน” วิทยากร ร.ศ. ดร. โชติชนะ วิไลลักขณา |
| 25 เม.ย. 2561 | 08.30-09.00 | ลงทะเบียน |
| 09.00-09.45 | การบรรยายหัวข้อ “การเตรียมการเขียน และการวิเคราะห์ผลการศึกษา” วิทยากร ร.ศ. ดร. โชติชนะ วิไลลักขณา |
| 09.45-10.45 | ฝึกปฏิบัติการกลุ่มย่อย “การเตรียม, การเขียน และการวิเคราะห์ผลการศึกษา”  ดูแลโดยคณะวิทยากร |
| 10.45-11.30 | การบรรยาย หัวข้อ “การเขียน วัสดุและวิธีการศึกษา”  วิทยากร ร.ศ. ดร. อรุณวดี ชนะวงศ์ |
| 11.30-12.15 | ฝึกปฏิบัติการกลุ่มย่อย “การเขียน วัสดุและวิธีการศึกษา” ดูแลโดยคณะวิทยากร |
| 12.15-13.15 | พักรับประทานอาหารกลางวัน |
| 13.15-14.00 | การบรรยาย หัวข้อ “การเขียนวัตถุประสงค์ของการศึกษา”  วิทยากร ผศ.ดร นิชา เจริญศรี |
| 14.00-14.45 | ฝึกปฏิบัติการกลุ่มย่อย “การเขียนวัตถุประสงค์ของการศึกษา” ดูแลโดยคณะวิทยากร |
| 14.45-15.30 | การบรรยาย หัวข้อ “การเขียนบทนำ และที่มาของปัญหา” วิทยากร ร.ศ. ดร. อรุณลักษณ์ ลุลิตานนท์ |
| 15.30-16.30 | ฝึกปฏิบัติการกลุ่มย่อย “การเขียนบทนำ และที่มาของปัญหา” ดูแลโดยคณะวิทยากร |
| 26 เม.ย. 2561 | 08.30-09.00 | ลงทะเบียน |
| 09.00-09.45 | การบรรยาย หัวข้อ “การอภิปราย วิจารณ์ และ สรุปผลการศึกษา” วิทยากร ผศ.ดร นิชา เจริญศรี |
| 09.45-10.30 | ฝึกปฏิบัติการกลุ่มย่อย “การอภิปราย วิจารณ์ และ สรุปผลการศึกษา” ดูแลโดยคณะวิทยากร |
| 10.30-11.15 | การบรรยาย หัวข้อ “การเขียนบทคัดย่อ และ การตั้งชื่อเรื่อง”  วิทยากร ผศ.ดร นิชา เจริญศรี |
| 11.15-12.00 | ฝึกปฏิบัติการกลุ่มย่อย “การเขียนบทคัดย่อ และ การตั้งชื่อเรื่อง” ดูแลโดยคณะวิทยากร |
| 12.00-13.00 | รับประทานอาหารกลางวัน |
| 13.00-14.30 | การนำเสนอตัวอย่างบทความวิจัยตัวอย่างจากผู้เข้าอบรม และ ข้อเสนอแนะจากวิทยากร |
| 14.45-15.00 | การทดสอบความรู้หลังการสัมมนา |
| 15.00-16.00 | สรุปการอบรม พิธีมอบประกาศนียบัตร และปิดการสัมมนาปิดการอบรม |

**คณะวิทยากรคุมปฏิบัติการ**

1. รศ. ดร. โชติชนะ วิไลลักขณา
2. รศ. ดร. อรุณลักษณ์ ลุลิตานนท์
3. รศ. ดร. อรุณวดี ชนะวงศ์
4. ผศ. ดร. นิชา เจริญศรี
5. ผศ. ดร. พรทิพย์ ปิ่นละออ
6. ผศ. ดร. อรุณนี สังกา
7. ผศ. ดร. ราตรี ทวิชากรตระกูล
8. อ. ดร. พัชราภรณ์ ทิพยวัฒน์
9. อ. ดร. อัญชลี เตชะเสน